辛术
参考资料

↑  《资治通鉴·卷一百五十七》：甲午，东魏发民七万六千人作新宫于邺，使仆射高隆之与司空胄曹参军辛术共营之，筑邺南城周二十五里。术，琛之子也。
↑  《北史·卷三十三·列传第二十一》：文襄嗣业，普代山东诸郡，其特降书征者，唯绘与清河太守辛术二人而已。
↑  《北齐书·卷四十三·列传第三十五》：常在世宗第内，与陇西辛术等六人号为馆客，待以上宾之礼。
↑  《北史·卷三十三·列传第二十一》：常在文襄第内，与陇西辛术等六人，号为馆客。
↑  《北齐书·卷三十八·列传第三十》：辛术，字怀哲，少明敏，有识度。解褐司空胄曹参军，与仆射高隆之共典营构邺都宫室，术有思理，百工克济。再迁尚书右丞。出为清河太守，政有能名。追授并州长史，遭父忧去职。清河父老数百人诣阙请立碑颂德。文襄嗣事，与尚书左丞宋游道、中书侍郎李绘等并追诣晋阳，俱为上客。累迁散骑常侍。
↑  《北史·卷五十·列传第三十八》：术字怀哲，少明敏，有识度，解褐司空胄曹参军。与仆射高隆之共典营构邺都宫室，术有思理，百工克济。再迁尚书右丞，出为清河太守，政有能名。追授并州长史，遭父忧去职。清河父老数百人，诣阙上书，请立碑颂德。齐文襄嗣事，与尚书左丞宋游道、中书侍郎李绘等并追诣晋阳，俱为上客。累迁散骑常侍。
↑  《北齐书校勘记·卷三十八·列传第三十·二》：武定八年侯景叛　殿本依北史卷五０辛术传“八”改“六”，他本都作“八”。按魏书卷一二孝静帝纪，事在武定五年（五四七）。此传下文叙高岳破侯景，擒萧明也都是五年的事，作“八”作“六”均误。
↑  《北史校勘记·卷五十·列传第三十八·三》：武定六年侯景叛　按魏书卷一二、本书卷五东魏孝静纪、本书卷六齐文襄纪，侯景叛东魏在武定五年正月，此作“六”年，误。
↑  《北史·卷六·齐本纪上第六》：先是，文襄遣行台尚书辛术率诸将略江淮之北。至是，凡所获二十三州。
↑  《资治通鉴·卷一百六十一》：八月，庚寅，澄还晋阳，遣尚书辛术帅诸将略江、淮之北，凡获二十三州。
↑  《北史·卷五十·列传第三十八》：武定六年，侯景叛，除东南道行台尚书，封江夏县男。与高岳等破侯景，禽萧明，迁东徐州刺史，为淮南经略使。齐天保元年，侯景征江西租税，术率诸军度淮断之，烧其稻数百万石。还镇下邳，人随术北度淮者三千余家。东徐州刺史郭志杀郡守，文宣闻之，敕术：自今所统十余州地，诸有犯法者，刺史先启听报；以下先断，后表闻。齐代行台兼总人事，自术始也。安州刺史、临清太守、盱眙〔四〕蕲城二镇将犯法，术皆案奏杀之。睢州刺史及所部郡守，俱犯大辟，朝廷以其奴婢百口及赀财尽赐术。三辞不见许，术乃送诣所司，不复以闻。邢卲闻之，遗术书曰：“昔锺离意云：孔子忍渴于盗泉，便以珠玑委地。足下今能如此，可谓异代一时。”
↑  《北齐书·卷四·帝纪第四》：三月戊子，以司州牧清河王岳为使持节、南道大都督，司徒潘相乐为使持节、东南道大都督，及行台辛术率众南伐。
↑  《北史·卷七·齐本纪中第七》：三月戊子，诏清河王岳、司徒潘相乐、行台辛术帅师南伐。
↑  《资治通鉴·卷一百六十四》：僧辩遣陈霸先将兵向广陵受郭元建等降，又遣使者往安慰之。诸将多私使别索马仗，会侯子鉴渡江至广陵，谓元建等曰：“我曹，梁之深雠，何颜复见其主！不若投北，可得还乡。”遂皆降齐。霸先至欧阳，齐行台辛术已据广陵。
↑  《北齐书·卷四·帝纪第四》：夏四月壬申，东南道行台辛术于广陵送传国玺。
↑  《北史·卷七·齐本纪中第七》：夏四月壬申，东南道行台辛术于广陵送传国八玺。
↑  《北史·卷五十·列传第三十八》：及王僧辩破侯景，术招携安抚，城镇相继款附，前后二十余州。于是移镇广陵，获传国玺送邺，文宣以玺告于太庙。此玺即秦所制，方四寸，上纽交盘龙，其文曰：“受命于天，既寿永昌。”二汉相传，又历魏、晋；晋怀帝败，没于刘聪；聪败，没于石氏；石氏败，晋穆帝永和中，濮阳太守戴僧施得之，遣督护何融送于建业；历宋、齐、梁，梁败，侯景得之；景败，侍中赵思贤以玺投景南兖州刺史郭元建，送于术，故术以进焉。
↑  《资治通鉴·卷一百六十四》：侯景之败也，以传国玺自随，使其侍中兼平原太守赵思贤掌之，曰:“若我死，宜沉于江，勿令吴儿复得之。”思贤自京口济江，遇盗，从者弃之草间，至广陵，以告郭元建。元建取之，以与辛术，壬申，术送之至邺。
↑  《梁书·卷五·本纪第五》：是月，魏遣太师潘乐、辛术等寇秦郡，王僧辩遣杜崱帅众拒之。
↑  《陈书·卷一·本纪第一》：五月，齐遣辛术围严超达于秦郡，高祖命徐度领兵助其固守。齐众七万，填堑，起土山，穿地道，攻之甚急。高祖乃自率万人解其围，纵兵四面击齐军，弓弩乱发，齐平秦王中流矢死，斩首数百级，齐人收兵而退。
↑  《南史·卷八·梁本纪下第八》：齐将潘乐、辛术等攻秦郡，王僧辩遣将杜崱帅众拒之。
↑  《南史·卷九·陈本纪上第九》：五月，齐遣将辛术围严超达于秦郡，帝命徐度领兵助其固守。齐众起土山，穿地道，攻之甚急；帝乃自率万人解其围，振旅南归。
↑  《资治通鉴·卷一百六十四》：齐主使潘乐、郭元建将兵围秦郡，行台尚书辛术谏曰：“朝廷与湘东王信使不绝。阳平，侯景之土，取之可也；今王僧辩已遣严超达守秦郡，于义何得复争之！且水潦方降，不如班师。”弗从。陈霸先命别将徐度引兵助秦郡固守。齐众七万，攻之甚急。王僧辩使左卫将军杜崱救之，霸先亦自欧阳来会；与元建大战于士林，大破之，斩首万余级，生擒千余人。元建收余众北遁；犹以通好，不穷追也。
↑  《北齐书·卷三十八·列传第三十》：武定八年，侯景叛，除东南道行台尚书，封江夏县男，与高岳等破侯景，擒萧明。迁东徐州刺史，为淮南经略使。齐天保元年，侯景征江西租税，术率诸军渡淮断之，烧其稻数百万石。还镇下邳，人随术北渡淮者三千余家。东徐州刺史郭志杀郡守。文宣闻之，敕术自今所统十余州地诸有犯法者，刺史先启听报，以下先断后表闻。齐代行台兼总人事，自术始也。安州刺史、临清太守、盱眙蕲城二镇将犯法，术皆案奏杀之。睢州刺史及所部郡守俱犯大辟，朝廷以其奴婢百口及资财尽赐术，三辞不见许，术乃送诣所司，不复以闻。邢邵闻之，遗术书曰：“昔钟离意云‘孔子忍渴于盗泉’，便以珠玑委地，足下今能如此，可谓异代一时。”及王僧辩破侯景，术招携安抚，城镇相继款附，前后二十余州。于是移镇广陵。获传国玺送邺，文宣以玺告于太庙。此玺即秦所制，方四寸，上纽交盘龙，其文曰:“受命于天，既寿永昌。”二汉相传，又传魏.晋。怀帝败，没于刘聪。聪败，没于石氏。石氏败，晋穆帝永和中，濮阳太守戴僧施得之，遣督护何融送于建邺。历宋、齐、梁，梁败，侯景得之。景败，侍中赵思贤以玺投景南兖州刺史郭元建，送于术，故术以进焉。寻征为殿中尚书，领太常卿，仍与朝贤议定律令。迁吏部尚书，食南兖州梁郡干。
1 2  《北史·卷五十·列传第三十八》：寻征为殿中尚书，领太常卿。仍与朝贤，议定律令。迁吏部尚书，食南兖州梁郡干。迁邺以后，大选之职，知名者数四，互有得失，未能尽美。文襄少年高朗，所弊也疏；袁叔德沈密谨厚，所伤者细；杨愔风流辩给，取士失于浮华；唯术性尚贞明，取士以才以器，循名责实，新旧参举，管库必擢，门阀不遗。考之前后铨衡，在术最为折衷，甚为当时所称举。天保末，文宣尝令术选百员官，参选者二三千人，术题目士子，人无谤讟，其所旌擢，后亦皆致通显。
↑  《资治通鉴·卷一百六十四》：辛术迁吏部尚书。自魏迁邺以来，大选之职，知名者数人，互有得失：齐世宗少年高朗，所弊者疏，袁叔德沈密谨厚，所伤者细，杨愔风流辩给，取士失于浮华。唯术性尚贞明，取士必以才器，循名责实，新旧参举，管库必擢，门阀不遗，考之前后，最为折衷。
↑  《北齐书·卷三十八·列传第三十》：迁邺以后，大选之职，知名者数四，互有得失，未能尽美。文襄帝少年高朗，所弊者疏，袁叔德沉密谨厚，所伤者细，杨愔风流辨给，取士失于浮华。唯术性尚贞明，取士以才器，循名责实，新旧参举，管库必擢，门阀不遗。考之前后铨衡，在术最为折衷，甚为当时所称举。天保末，文宣尝令术选百员官，参选者二三千人，术题目士子，人无谤讟，其所旌擢，后亦皆致通显。
↑  《北齐书·卷三十八·列传第三十》：术清俭，寡嗜欲。勤于所职，未尝暂懈。临军以威严，牧人有惠政。少爱文史，晚更修学，虽在戎旅，手不释卷。及定淮南，凡诸资物一毫无犯，唯大收典籍，多是宋.齐.梁时佳本，鸠集万余卷，并顾陆之徒名画、二王已下法书数亦不少，俱不上王府，唯入私门。及还朝，颇以馈遗权要，物议以此少之。十年卒，年六十。皇建二年，赠开府仪同三司、中书监、青州刺史。子阁卿，尚书郎。阁卿弟衡卿，有识学，开府参军事。隋大业初，卒于太常丞。
↑  《北史·卷五十·列传第三十八》：术清俭寡嗜欲，勤于所职，未尝暂懈，临军以威严，牧人有惠政。少爱文史，晚更勤学，虽在戎旅，手不释卷。及定淮南，凡诸赀物，一毫无犯。唯大收典籍，多是宋、齐、梁时佳本，鸠集万余卷，并顾、陆之徒名画，二王已下法书，数亦不少，俱不上王府，唯入私门。及还朝，颇以饟遗贵要，物议以此少之。十年卒，年六十。皇建二年，赠开府仪同三司、中书监、青州刺史。
↑  《北史·卷五十·列传第三十八》：齐尚书仆射杨遵彦、殿中尚书辛术皆一时名士，并虚襟礼敬，同举荐之。